*Образец № 5*

**УВЕДОМЛЕНИЕ ВЪВ ВРЪЗКА С ЛИЧНИТЕ ДАННИ**

**известие за защита на неприкосновеността на личния живот на**

**контрагенти/изпълнители на външни услуги на**

 **„УСБАЛО“ ЕАД**

**„УСБАЛО“ ЕАД** отчита важността на конфиденциалността и защитата на личните Ви данни, и се ангажира да обработва тези лични данни при спазване на приложимите законови изисквания и установените стандарти и принципи.

**ПО ОТНОШЕНИЕ НА НАШИТЕ КОНТРАГЕНТИ (ИЗПЪЛНИТЕЛИ НА ВЪНШНИ УСЛУГИ, ДОСТАВЧИЦИ) НИЕ СЪБИРАМЕ И ОБРАБОТВАМЕ ЛИЧНИ ДАННИ, КАКТО СЛЕДВА:**

**Данни по лична карта** – три имена, адрес. Когато е необходимо, събираме и обработваме Вашите лични данни с цел идентифицирането Ви като физически лица-наши контрагенти и/или като физически лица-представители на юридически лица наши контрагенти. Данните се обработват, в съответствие със задължителните законови изисквания във връзка със счетоводното отчитане и данъчното облагане. Във връзка с това данните може да бъдат предоставени на компетентните държавни органи, например НАП. Идентифициращите данни могат да се предоставят на съдебни органи при спорове и/или на съдебни изпълнители във връзка с изпълнение на задълженията Ви като физически лица, произтичащи от договор или други взаимоотношения, както и във връзка с реализирането на легитимните интереси на **„УСБАЛО“ ЕАД** в случай на необходимост от принудително събиране на дължими от Вас суми.

**Служебен телефонен номер и e-mail адрес за контакт** – използваме служебните Ви телефонни номера и електронна поща единствено за служебен контакт с Вас. Тези данни са ни необходими с цел изпълнение на договорите, сключени между нас или с оглед предстоящото сключване на договор.

**Банкови данни (IBAN)** – данните за банковите Ви сметки обработваме с цел финансово-счетоводна дейност и изпълнение на задълженията ни за плащане, включително по договори, когато данните се отнасят за физически лица.

Освен посочените по-горе лични данни, свързани с нашите контрагенти – физически лица, обработваме и лични данни от видеонаблюдение. Това се извършва с цел защита на легитимните ни интереси, свързани с осигуряване сигурността на помещенията на Болницата и на нашият персонал, пациенти и посетители.

Ние не извършваме индивидуално видеонаблюдение с цел да наблюдаваме конкретно Вас, въпреки че е възможно на определени места от територията на Болницата, където пребивавате по служебни въпроси като контрагенти, да попаднете в обхвата на уредите за видеонаблюдение.

Записите се съхраняват за срок не по-дълъг от 2 месеца след заснемането.

**ТРЕТИ ЛИЦА, НА КОИТО МОЖЕМ ДА ПРЕДОСТАВИМ ВАШИ ЛИЧНИ ДАННИ**

**„УСБАЛО“ ЕАД** може да разкрие и предостави Ваши лични данни на компетентните държавни органи по предвидения в закона ред и в случаите, когато е налице съответно задължение за предоставянето им.

**ВАШИТЕ ПРАВА**

Съгласно разпоредбите на Общия регламент за защита на личните данни (Регламент (ЕС) 2016/679), приложим от 25.05.2018 г., и при условията, определени в него, като субект на данни имате право:

* **Право на достъп** – имате право да поискате копие от информацията, която съхраняваме за Вас.
* **Право на коригиране** – имате право да искате поправяне на данни, които съхраняваме за Вас и които са неточни или непълни.
* **Право на изтриване (“да бъдете забравени”)** – при определени обстоятелства можете да поискате данните, които съхраняваме за Вас, да бъдат изтрити от нашите регистри.
* **Право на ограничаване на обработването** – ако се прилагат определени условия, имате право да искате ограничаване на обработването.
* **Право на преносимост** – имате право данните, които съхраняваме за Вас, да Ви бъдат предадени или да бъдат предадени на друга организация в случаите, когато те се обработват по автоматичен начин и на основание Вашето съгласие или договор.
* **Право на оттегляне на съгласието** – Вие имате право да оттеглите Вашето съгласие за обработване на лични данни по всяко време, толкова лесно колкото то е дадено. Действието на оттегленото съгласие занапред.
* **Право на възражение** – имате право да възразите срещу определени видове обработване, като например срещу всяко обработване на личните Ви данни, което се основава на легитимни интереси на **„УСБАЛО“ ЕАД**. В този случай ние ще преустановим обработването, освен ако съществуват убедителни легитимни основания за обработването, които имат предимство пред Вашите лични интереси, права и свободи.
* **Право на възражение –** имате право да възразите срещу обработване за целите на директния маркетинг. В тези случаи, не е необходимо да посочвате определени основания, както и ние сме длъжни да преустановим обработването без излишно забавяне.
* **Право на възражение срещу автоматизирано обработване, включително профилиране** – имате също така право да не бъдете обект на правните последици от решение, взето единствено въз основа на автоматизираното обработване или профилиране.
* **Право на жалба** – Вие имате право да подадете жалба до надзорен орган и до съда.

В случай че имате въпроси във връзка с обработването на Вашите лични данни или желаете да упражните съответните Ви права, можете да се обърнете към - Длъжностно лице по защита на данните на e-mail: dpo@sbaloncology.bg

Ако счетете, че ние обработваме Вашите лични данни незаконосъобразно, имате право да подадете жалба в Комисията за защита на личните данни на адрес: гр. София 1592, бул. „Цветан Лазаров“ № 2.

* Електронна поща: kzld@cpdp.bg
* Интернет страница: [www.cpdp.bg](https://www.cpdp.bg/)

**Нямам възражения:**

1. …………………………………………………………………………………………………………………………
2. ………………………………………………………………………………………………………………………….
3. ..
4. ..

 (трите имена и подпис на лицето/лицата, чиито лични данни се посочват в документите по процедурата)